als_Latn dik_Latn sag_Latn
Një grup deputetësh të Parlamentit Europian do të mbërrijnë në Shqipëri për të monitoruar nga afër zgjedhjet parlamentare të 25 qershorit.
Këtë gjë e ka konfirmuar ambasadorja e BE Romana Vlahutin, e cila duke folur nga Shkodra bëri apel që zgjedhjet të jenë sipas standardeve. Ajo deklaroi gjithashtu se presionet për të votuar parti të caktuara politike janë të papranueshme.
“Zgjedhjet janë përgjegjësi thelbësore e qytetarëve. Do të monitorojmë procesin e 25 qershorit. Një ekip deputetësh të Parlamentit Europian do të jenë në disa zona të vendit”, tha ambasadorja Vlahutin nga Shkodra.
als_Latn als_Latn als_Latn